2. melléklet a 123-701/2023. előterjesztéshez

Budapest Főváros XIV. Kerület Zugló Önkormányzata Képviselő-testülete
… /2023. (… . ...) önkormányzati rendelete
a Budapest Főváros XIV. Kerület Zugló Önkormányzata Képviselő-testülete Zugló építési szabályzatáról szóló 11/2021. (III. 26.) önkormányzati rendelete módosításáról

Budapest Főváros XIV. Kerület Zugló Önkormányzata Képviselő-testülete az épített környezet alakításáról és védelméről szóló 1997.évi LXXVIII. törvény 62. § (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 20. § (5) bekezdés 6. pontjában és az épített környezet alakításáról és védelméről szóló 1997. évi LXXVIII. törvény 13. § (1) bekezdés 1. pontjában meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 59. § (1) bekezdése alapján a Rendelet 11. melléklete szerinti államigazgatási szervek, továbbá a kerület Önkormányzatának a Partnerségi Egyeztetés Szabályairól szóló 22/2022. (VII.13.) rendelete alapján az abban szereplő érintettek véleményének kikérésével a következőket rendeli el:

1. §
Zugló építési szabályzatáról szóló Budapest Főváros XIV. Kerület Képviselőtestületének 11/2021. (III.26.) önkormányzati rendelet (a továbbiakban: Ör.) 31. §-a az alábbi (3) bekezdéssel egészül ki:

„(3) A Vi-1/8 jelű építési övezetben a csatlakozó építési telek közös telekhatárvonalán homlokzati nyílászáró méretkorlát és a nyílászáró mögötti tér funkciókorlátozás nélkül, a tűzvédelmi szabályozás figyelembevételével létesíthető.”

2. §

Az Ör. 35. §-a az alábbi (5) bekezdéssel egészül ki:
„(5) A Vi-1/8 jelű építési övezet területén épülő új épület építéséhez kapcsolódó személygépjármű elhelyezési kötelezettség – a 300 m2-nél nagyobb bruttó alapterületű, napi fogyasztási cikket értékesítő üzletek kivételével – nem keletkezik; az építési övezet területén legfeljebb 120 személygépjármű várakozóhely létesíthető.”

3. §

Az Ör. 38. §-a az alábbi (3) bekezdéssel egészül ki:
”(3) A Vi-1/8 jelű építési övezet területén épülő új épület építéséhez kapcsolódó autóbusz várakozóhely biztosítási kötelezettségébe a 300 m-en belüli, közterületi autóbusz parkoló beszámítható.”

4. §

Az Ör. 56. § (2) bekezdésében a „lift és rámpa” szövegrész helyébe a „lift, rámpa, hulladéktároló és gépészeti helyiség” szövegrész lép. 



5. §

Az Ör. 56. § (4) bekezdése helyébe a következő rendelkezés lép:

„(4) A Vi-1/8 jelű építési övezet területén a 2. mellékletben foglaltakon túl – TRSZ esetén – megengedhető: szállás, és egészségügyi rendeltetés.”

6. §

Az Ör. 1. mellékletének 17. számú rajz helyébe e rendelet 1. mellékletének 17. számú rajza lép.

7. §

Az Ör. 4. mellékletben foglalt táblázat A:30 mezőjében lévő „után” szövegrész helyébe a „után, a Vi-1/8 jelű építési övezetben szállás rendeltetés minden megkezdett nettó 240 m2-e után” szövegrész lép.
8. §

E rendelet a kihirdetést követő napon lép hatályba.

9. §

[bookmark: _GoBack]E rendeletet a folyamatban lévő ügyekben is alkalmazni kell.

Melléklet:
1. ZÉSZ 1. melléklet 17. számú rajz
